CELEX: 32019D1220(01)
Language: sk
Date: 2019-12-19 00:00:00
Title: Rozhodnutie Rady z 19. decembra 2019, ktorým sa vymenúva člen Európskeho poradného grémia pre riadenie v oblasti štatistiky2019/C 428/05

20.12.2019   
               
               
                  SK
               
               
                  Úradný vestník Európskej únie
               
               
                  C 428/5
               
            
         ROZHODNUTIE RADY
         z 19. decembra 2019,
         ktorým sa vymenúva člen Európskeho poradného grémia pre riadenie v oblasti štatistiky
         (2019/C 428/05)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na rozhodnutie Európskeho parlamentu a Rady č. 235/2008/ES z 11. marca 2008, ktorým sa zriaďuje Európske poradné grémium pre riadenie v oblasti štatistiky (1), a najmä na jeho článok 3 ods. 5,
         so zreteľom na stanovisko Európskej komisie,
         keďže:
         
                     (1)
                  
                  
                     Rada svojim rozhodnutím z 18. decembra 2017 (2) vymenovala troch členov Európskeho poradného grémia pre riadenie v oblasti štatistiky (ďalej len „grémium“) na funkčné obdobie troch rokov od 1. februára 2018.
                  
               
                     (2)
                  
                  
                     Jeden z troch členov grémia vymenovaný Radou, pán Jaume GARCIA, odstúpil pred koncom jeho funkčného obdobia.
                  
               
                     (3)
                  
                  
                     Preto je potrebné vymenovať nového člena grémia.
                  
               
                     (4)
                  
                  
                     Podľa článku 3 ods. 2 rozhodnutia č. 235/2008/ES sa majú členovia grémia vybrať spomedzi vysokokvalifikovaných odborníkov v oblasti štatistiky,
                  
               PRIJALA TOTO ROZHODNUTIE:
         
            Článok 1
            Za člena zastupujúceho Radu v Európskom poradnom grémiu pre riadenie v oblasti štatistiky sa týmto na funkčné obdobie troch rokov vymenúva pán Priit POTISEPP.
         
         
            Článok 2
            Toto rozhodnutie nadobúda účinnosť tretím dňom po jeho uverejnení v Úradnom vestníku Európskej únie.
         
         
            V Bruseli 19. decembra 2019
            
               
                  Za Radu
               
               
                  predsedníčka
               
               K. MIKKONEN
            
         
         
            (1)  Ú. v. EÚ L 73, 15.3.2008, s. 17.
         
            (2)  Rozhodnutie Rady z 18. decembra 2017, ktorým sa vymenúvajú traja členovia Európskeho poradného grémia pre riadenie v oblasti štatistiky (Ú. v. EÚ C 439, 20.12.2017, s. 5).